ddrg/super_eurlex huggingface dataset:
PRÍLOHA

V prílohe I k nariadeniu (ES) č. 881/2002 sa pod nadpis „Fyzické osoby“ dopĺňa tento záznam:

„Jamal Hussein Hassan Zeiniye (pôvodný prepis: زینیھ حسن حسین جمال) (spoľahlivý alias: Jamal Husayn Zayniyah; nespoľahlivý alias: a) Abu Malek El Talleh; b) Abu Hussein; c) abu-Malik al-Ansari; d) Abu-Malik al-Shami; e) Abu-Malik al-Talli). Dátum narodenia: a) 17.8.1972; b) 1.1.1972. Miesto narodenia: a) Benghází, Líbya; b) Al Tall, Sýrska arabská republika; c) Tell Mnin, Sýrska arabská republika. Štátna príslušnosť: Sýria. Číslo cestovného pasu: 3987189 (sýrsky cestovný pas). Národné identifikačné číslo: a) 13080011550; b) 5877002 (sýrsky preukaz totožnosti vydaný 25. mája 2011). Adresa: a) Sýrska arabská republika; b) Arsal, Bekaa, Libanon. Ďalšie informácie: a) Vodca Džabhat Fath aš-Šám za ľud Levantu v Západnom Kalamoune, Sýrska arabská republika; b) meno matky: Amina Tohmeh. Dátum zaradenia do zoznamu podľa článku 7d ods. 2 písm. i): 8.10.2020.“
(9)

V kapitole C bode 3.2 písm. c) bode ii) prílohy X k nariadeniu (ES) č. 999/2001 sa okrem toho uvádza, že prípady TSE, v ktorých nie je možné vylúčiť prítomnosť BSE primárnym molekulárnym testovaním, by sa mali podrobiť sekundárnemu molekulárnemu testovaniu v jednom z troch laboratórií uvedených v zozname v danom bode.
(8)

Oddiel 3 „E. Krajiny a zemepisné oblasti“ prílohy I k nariadeniu (EÚ) č. 692/2011 by sa mal preto mal zmeniť tak, aby sa Spojené kráľovstvo uvádzalo ako samostatná krajina bydliska návštevníkov zdržiavajúcich sa v ubytovacích zariadeniach cestovného ruchu. Touto aktualizáciou sa Spojené kráľovstvo len presúva z jednej kategórie do druhej, takže to nielenže nebude mať nijaký vplyv na záťaž spojenú s vykazovaním, ale nezmení sa tým ani príslušný základný koncepčný rámec.
(4)

V článku 10 vykonávacieho nariadenia (EÚ) 2019/626 sa uvádza, že vstup zásielok surového mlieka, mledziva, mliečnych výrobkov a výrobkov na báze mledziva určených na ľudskú spotrebu do Únie sa povoľuje len vtedy, ak pochádzajú z tretích krajín alebo ich regiónov, z ktorých je povolený dovoz do Únie v súlade s článkom 2 nariadenia (EÚ) č. 605/2010 (4). Do začiatku uplatňovania vykonávacieho nariadenia (EÚ) 2019/626 bol na základe požiadaviek týkajúcich sa verejného zdravia povolený dovoz zásielok určitých mliečnych výrobkov aj z iných tretích krajín s odkazmi na články 3 a 4 nariadenia (EÚ) č. 605/2010. Odkazy na články 3 a 4 nariadenia (EÚ) č. 605/2010 neboli omylom zahrnuté do článku 10 vykonávacieho nariadenia (EÚ) 2019/626 a mali by sa doplniť. Článok 10 vykonávacieho nariadenia (EÚ) 2019/626 by sa mal preto zodpovedajúcim spôsobom zmeniť.
(5)

Vzhľadom na skutočnosť, že prechodné obdobie stanovené v článku 13 ods. 5 delegovaného nariadenia (EÚ) 2018/985 pre určité motory má uplynúť 31. decembra 2020 a že výrobcovia mali na výrobu poľnohospodárskych a lesných vozidiel vybavených prechodnými motormi týchto podkategórií obdobie do 30. júna 2020, by malo toto nariadenie malo nadobudnúť účinnosť čo najskôr, a to dňom nasledujúcim po jeho uverejnení v Úradnom vestníku Európskej únie a malo by sa uplatňovať od 1. júla 2020. Takéto ustanovenie je opodstatnené z dôvodu nepredvídateľnej a náhlej povahy pandémie ochorenia COVID-19, ako aj potreby zabezpečiť právnu istotu a rovnaké zaobchádzanie s výrobcami bez ohľadu na to, či vyrábajú poľnohospodárske a lesné vozidlá pred alebo po dátume nadobudnutia účinnosti tohto nariadenia,
(4)

Zmeniť by sa mal najmä vývojový diagram pozorovania na účely zisťovania živočíšnych častíc v kŕmnych zmesiach a kŕmnych surovinách, a to s cieľom objasniť situáciu, keď je na ukončenie analýzy postačujúce len jedno stanovenie. Vyjadrenie výsledkov by sa tiež malo opísať podrobnejšie. Napokon by sa na základe skúseností získaných za posledných šesť rokov uplatňovania danej metódy mali upraviť vlastnosti vybavenia a príprava vzoriek.
(2)

Členským štátom treba poskytnúť dodatočnú flexibilitu, aby mohli reagovať na túto bezprecedentnú krízu, a to tým, že sa posilní možnosť plne využiť dostupné vykonávacie obdobie pre národné programy uvedené v nariadení Európskeho parlamentu a Rady (EÚ) č. 514/2014 (2), až do ukončenia uvedených programov 31. decembra 2023. S cieľom reagovať na takúto potrebu by lehoty na zrušenie viazanosti a predloženie žiadostí o platbu ročného zostatku mali byť rovnaké. Stanovená lehota pre žiadosti o platbu ročného zostatku je 15. február roka nasledujúceho po príslušnom rozpočtovom roku, ktorú Komisia môže výnimočne predĺžiť do 1. marca daného roku, zatiaľ čo pôvodne stanovená lehota na zrušenie viazanosti bola 31. december druhého roka nasledujúceho po roku, v ktorom sa prijal rozpočtový záväzok. Zosúladením lehoty na zrušenie viazanosti s príslušnou lehotou na predkladanie žiadosti bude môcť Komisia na účely uplatnenia zrušenia viazanosti zohľadniť žiadosť o platbu ročného zostatku, ktorú predložil členský štát 15. februára alebo prípadne 1. marca.
(5)

V záujme ochrany ľudského zdravia v Únii je preto potrebné stanoviť osobitné podmienky týkajúce sa rezíduí pesticídov v súvislosti so sezamovými semenami z Indie. Predovšetkým by sa v úradnom certifikáte, ktorý má v súlade s článkom 11 ods. 1 nariadenia (EÚ) 2019/1793 v spojení s jeho prílohou II sprevádzať všetky zásielky sezamových semien z Indie, malo uviesť aj to, že výrobky boli odobraté a analyzované na rezíduá pesticídov, ktoré sa majú monitorovať v/na produktoch rastlinného pôvodu, ako aj to, že všetky výsledky odberu vzoriek a analýzy preukazujú súlad s právnymi predpismi Únie o maximálnych hladinách rezíduí pesticídov. Výsledky odberu vzoriek a analýzy by sa mali priložiť k uvedenému certifikátu.
(3)

S cieľom predchádzať pretrvávajúcemu a čoraz intenzívnejšiemu škodlivému správaniu v kybernetickom priestore, odrádzať od neho a reagovať naň by sa mali do zoznamu fyzických a právnických osôb, subjektov a orgánov, na ktoré sa vzťahujú reštriktívne opatrenia, uvedeného v prílohe I k nariadeniu (EÚ) 2019/796 zaradiť dve fyzické osoby a jeden orgán. Uvedené osoby a uvedený orgán nesú zodpovednosť za kybernetické útoky so závažným vplyvom, ktoré predstavujú vonkajšiu hrozbu pre Úniu alebo jej členské štáty, alebo sa na takýchto útokoch podieľali, predovšetkým na kybernetickom útoku na nemecký spolkový snem (Deutscher Bundestag), ku ktorému došlo v apríli a máji 2015.
(10)

Keďže cieľ tohto nariadenia, a to zaistenie bezpečnej a efektívnej prevádzky pevného spojenia cez Lamanšský prieliv po skončení prechodného obdobia, nie je možné uspokojivo dosiahnuť na úrovni členských štátov, ale z dôvodov rozsahu a dôsledkov navrhnutých činností ich možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.
(4)

Pokiaľ ide o úradné kontroly a iné úradné činnosti v rozsahu pôsobnosti nariadenia Európskeho parlamentu a Rady (EÚ) 2017/625 (5), vo vykonávacom nariadení Komisie (EÚ) 2020/466 (6) sa členským štátom do 1. februára 2021 umožňuje v osobitnej situácii súvisiacej s pandémiou COVID-19 uplatňovať dočasné opatrenia na obmedzenie rizík pre zdravie ľudí, zvierat a rastlín a pre dobré životné podmienky zvierat. Výnimky stanovené vo vykonávacom nariadení (EÚ) 2020/977 by sa preto mali naďalej uplatňovať až do uvedeného dátumu. Minimálne percentuálne podiely týkajúce sa počtu vzoriek, dodatočných náhodných kontrol a neohlásených inšpekcií a návštev, ktoré sú stanovené v článku 1 ods. 3, 5 a 6 vykonávacieho nariadenia (EÚ) 2020/977, sa však vypočítavajú ročne. Preto by sa obdobie uplatňovania týchto výnimiek nemalo meniť.
2.

Ali Coscun NAMOGLU

Dátum narodenia: 27.11.1956 Číslo pasu alebo preukazu totožnosti: 11096919534 Štátna príslušnosť: Turecko Pohlavie: muž

Ali Coscun Namoglu je zástupcom riaditeľa prieskumného oddelenia spoločnosti Turkish Petroleum Corporation (TPAO). V tejto pozícii je Ali Coscun Namoglu zapojený do plánovania, riadenia a vykonávania činností TPAO zameraných na prieskum uhľovodíkov mimo pevniny. Medzi tieto činnosti patria aj vrtné práce TPAO nepovolené Cyperskou republikou, ktoré sa uvádzajú nižšie. Uvedené nepovolené vrtné práce realizovali: a) vrtné plavidlo TPAO Yavuz v pobrežných vodách Cyperskej republiky od júla do septembra 2019; b) vrtné plavidlo TPAO Yavuz vo výhradnej hospodárskej zóne Cyperskej republiky, vyhlásenej Organizáciou Spojených národov a vymedzenej v dohode s Egyptom, od októbra 2019 do januára 2020; c) vrtné plavidlo TPAO Yavuz vo výhradnej hospodárskej zóne Cyperskej republiky, vyhlásenej Organizáciou Spojených národov a vymedzenej v dohode s Egyptom a tiež v dohode s Izraelom, od januára 2020 do apríla 2020; d) vrtné plavidlo TPAO Yavuz vo výhradnej hospodárskej zóne Cyperskej republiky, vyhlásenej Organizáciou Spojených národov a vymedzenej v dohode s Egyptom, od apríla do septembra 2020; e) vrtné plavidlo TPAO Fatih vo výhradnej hospodárskej zóne Cyperskej republiky, vyhlásenej Organizáciou Spojených národov, v tesnej blízkosti pobrežných vôd Cyperskej republiky od novembra 2019 do januára 2020; f) vrtné plavidlo TPAO Fatih v západnej časti výhradnej hospodárskej zóny Cyperskej republiky, vyhlásenej Organizáciou Spojených národov, od mája do novembra 2019.“
PRÍLOHA I

Výrobky podliehajúce dodatočným clám

Kódy TARIC (1) (2) Dodatočné clo 8802400013 15 % 8802400015 15 % 8802400017 15 % 8802400019 15 % 8802400021 15 %

(1) Číselné znaky nomenklatúry sú prevzaté z integrovaného sadzobníka založeného na kombinovanej nomenklatúre vymedzenej v článku 2 nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1).

(2) Aby sa predišlo pochybnostiam, tieto nomenklatúrne položky sa majú vzťahovať na všetky lietadlá v medziach určených hmotnostných parametrov dovážané do Európskej únie (prepustené do voľného obehu), ktoré má prevádzkovať subjekt nachádzajúci sa v Európskej únii počas akéhokoľvek hospodársky významného obdobia, a to buď v Európskej únii alebo medzi Európskou úniou a ktoroukoľvek treťou krajinou, bez ohľadu na prípadné formálne finančné dojednania, ktoré by sa mohli uplatňovať (napr. lízing), a so zreteľom na kritériá, ako sú napríklad tieto (pričom žiadne z nich nie je rozhodujúce): miesto registrácie prevádzkovateľa, prevádzkové stredisko prevádzkovateľa, vonkajší náter a vnútorná konštrukcia a konfigurácia lietadla zodpovedajúce značke prevádzkovateľa a zamýšľaný štát registrácie.
(7)

Vzhľadom na účel článku 17 prvého odseku nariadenia (ES) č. 1107/2009 preto predĺženie platnosti schválenia týchto účinných látok stanovené vo vykonávacích nariadeniach (EÚ) 2017/195, (EÚ) 2017/555, (EÚ) 2018/1266 a (EÚ) 2018/670 nie je opodstatnené. Preto je vhodné stanoviť, že platnosť schválení haloxyfopu-P a pencykurónu uplynie v deň, ktorý im uplynie bez predĺženia. V prípade účinných látok fosfid vápenatý, denatónium-benzoát, imidakloprid a zeta-cypermetrín spadali dátumy uplynutia platnosti schválení bez predĺženia do roku 2019. Preto by sa dátum uplynutia platnosti schválenia týchto látok mal stanoviť čo najskôr a členským štátom by sa mal poskytnúť dostatočný čas na zrušenie autorizácií prípravkov na ochranu rastlín s obsahom týchto látok.
(2)

Podľa článku 10 nariadenia (EÚ) 2015/478 možno dohľad Únie zaviesť, ak hrozí, že by dovozný trend týkajúci sa určitého výrobku mohol spôsobiť ujmu výrobcom z Únie, a ak si to vyžadujú záujmy Únie. Článkom 7 nariadenia (EÚ) 2015/755 sa umožňuje zaviesť dohľad, ak si to vyžadujú záujmy Únie. Spätný dohľad možno zaviesť podľa oboch nariadení, konkrétne podľa článku 10 ods. 1 písmena a) prvého uvedeného nariadenia a článku 7 ods. 1 písmena a) druhého uvedeného nariadenia.
1.

Časť A sa mení takto: a) dopĺňajú sa tieto písmená g) až n): „g) v prípade vozidiel zaevidovaných do 30. júna 2021, ak je k dispozícii, a v prípade vozidiel zaevidovaných od 1. júla 2021 v každom prípade stupeň dokončenia, ako sa uvádza vo zvolenom vzore osvedčenia o zhode v súlade s bodom 2 prílohy IX k smernici 2007/46/ES; h) kategória vozidiel uvedená v položke 0.4 osvedčenia o zhode; i) v prípade vozidiel zaevidovaných do 31. decembra 2020, ak je k dispozícii, a v prípade vozidiel zaevidovaných od 1. januára 2021 v každom prípade počet náprav, ako sa uvádza v položke 1 osvedčenia o zhode; j) technicky prípustná celková hmotnosť vozidla uvedená v položke 16.1 osvedčenia o zhode; k) v prípade vozidiel zaevidovaných do 31. decembra 2021, ak je k dispozícii, a v prípade vozidiel zaevidovaných od 1. januára 2022 v každom prípade kópiu zašifrovaného hašovaného súboru z dokumentácie výrobcu, ako sa uvádza v položke 49.1 osvedčenia o zhode; v prípade vozidiel zaevidovaných do 30. júna 2025 môžu členské štáty nahlásiť len prvých osem znakov zašifrovaného hašovaného súboru; l) v prípade vozidiel zaevidovaných do 30. júna 2021, ak je k dispozícii, a v prípade vozidiel zaevidovaných od 1. júla 2021 v každom prípade špecifické emisie CO2, ako sa uvádza v položke 49.5 osvedčenia o zhode; m) v prípade vozidiel zaevidovaných do 30. júna 2021, ak je k dispozícii, a v prípade vozidiel zaevidovaných od 1. júla 2021 v každom prípade priemerná hodnota užitočného zaťaženia, ako sa uvádza v položke 49.6 osvedčenia o zhode; n) dátum zaevidovania.“
(18)

Rybársky hospodársky rok pre tresku koruškovitú v divízii ICES 3a a vo vodách Únie divízie ICES 2a a podoblasti ICES 4 trvá od 1. novembra do 31. októbra. Na základe nového vedeckého odporúčania by sa mal pre uvedené oblasti stanoviť predbežný TAC pre tresku koruškovitú. Spojené kráľovstvo nemá kvótu na lov tresky koruškovitej. Časť kvóty sa však loví vo vodách Spojeného kráľovstva. So Spojeným kráľovstvom sa konzultovalo v súlade s článkom 130 ods. 1 Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (6). Mal by sa preto stanoviť predbežný TAC v rámci rybolovných možností na obdobie od 1. novembra 2020 do 31. decembra 2020. Uvedený TAC umožní začatie rybárskej sezóny. So Spojeným kráľovstvom sa bude konzultovať o rybolovných možnostiach na obdobie od 1. januára 2021 do 31. októbra 2021. Napriek tomu, že Spojené kráľovstvo nemá podiel na kvóte na túto populáciu, ide o spoločný zdroj so Spojeným kráľovstvom. Konzultácie o spoločnom hospodárení s touto populáciou by sa preto mali uskutočniť po uplynutí prechodného obdobia, ku ktorému dôjde 31. decembra 2020. Nariadenie o rybolovných možnostiach pre tresku koruškovitú v divízii ICES 3a a vo vodách Únie divízie ICES 2a a podoblasti ICES 4 by sa malo neskôr zmeniť tak, aby zahŕňalo výsledky uvedených konzultácií na obdobie od 1. januára 2021 do 31. októbra 2021, a teda aby sa vzťahovalo na celý rybársky hospodársky rok od 1. novembra 2020 do 31. októbra 2021.
(4)

Podľa článku 1 ods. 4 nariadenia (EÚ) 2017/821 Komisia stanoví prahové hodnoty objemu, ktoré ešte treba určiť v prílohe I, a to prijatím delegovaného aktu v súlade s článkami 18 a 19 nariadenia (EÚ) 2017/821 s cieľom zmeniť prílohu I. Ak je to možné, delegovaný akt by sa mal prijať do 1. apríla 2020, ale najneskôr do 1. júla 2020.
(3)

Jedným z účelov nariadenia (ES) č. 273/2004 a nariadenia (ES) č. 111/2005 je implementácia článku 12 Dohovoru OSN z roku 1988 v Únii. PMK metylglycidát, PMK kyselina glycidová, APAA a MAPA by sa preto mali zaradiť do prílohy I k nariadeniu (ES) č. 273/2004 a do prílohy k nariadeniu (ES) č. 111/2005.
Dátum zaradenia do zoznamu

„1.

GAO Qiang

Dátum narodenia: 4. októbra 1983 Miesto narodenia: Provincia Shandong, Čína Adresa: Room 1102, Guanfu Mansion, 46 Xinkai Road, Hedong District, Tianjin, Čína Štátna príslušnosť: čínska Pohlavie: muž

Gao Qiang je zapojený do série kybernetických útokov „Operation Cloud Hopper“ so závažným vplyvom a s pôvodom mimo Únie, ktorá predstavuje vonkajšiu hrozbu pre Úniu a jej členské štáty, a kybernetických útokov so značnými dôsledkami na tretie štáty. „Operation Cloud Hopper“ bola zacielená na informačné systémy nadnárodných spoločností na šiestich kontinentoch vrátane spoločností nachádzajúcich sa v Únii, a získal sa ňou neoprávnený prístup k citlivým obchodným údajom, čo viedlo k značným hospodárskym stratám. „Operation Cloud Hopper“ uskutočnil aktér, ktorý je verejne označovaný ako „APT10“ („Advanced Persistent Threat 10“) (alias „Red Apollo“, „CVNX“, „Stone Panda“, „MenuPass“ a „Potassium“). Možno konštatovať prepojenie medzi Gaom Qiangom a APT10 vrátane veliacej a kontrolnej infraštruktúry APT10. Gao Qiang bol okrem toho zamestnaný v spoločnosti Huaying Haitai, čo je subjekt označený za poskytovanie podpory a uľahčenie útoku „Operation Cloud Hopper“. Má tiež prepojenie na Zhanga Shilonga, ktorý je označený v súvislosti s útokom „Operation Cloud Hopper“. Gao Qiang má tak prepojenia na subjekt Huaying Haitai a na Zhanga Shilonga.
1.

Odsek 1 sa nahrádza takto: „1. Kritérium stanovené v článku 39 písm. a) kódexu sa považuje za splnené, ak: a) neexistuje žiadne rozhodnutie správneho alebo súdneho orgánu, v ktorom by sa konštatovalo, že jedna z osôb opísaných v písmene b) sa za posledné tri roky v súvislosti so svojou hospodárskou činnosťou dopustila závažného alebo opakovaného porušenia colných alebo daňových predpisov, a b) žiadna z nasledujúcich osôb nemá záznam o závažnom trestnom čine v súvislosti so svojou hospodárskou činnosťou a v náležitých prípadoch ani s hospodárskou činnosťou žiadateľa: i) žiadateľ; ii) zamestnanec alebo zamestnanci zodpovední za colné záležitosti žiadateľa a iii) osoba alebo osoby poverené vedením žiadateľa alebo vykonávajúce kontrolu nad jeho riadením.“
(3)

Komisia vykonala kontroly na mieste vrátane hĺbkového posúdenia veterinárnych právnych predpisov žiadajúcej tretej krajiny a schopnosti príslušných orgánov žiadajúcej tretej krajiny vykonávať uvedené právne predpisy a úradné kontroly s cieľom zaradiť žiadajúcu tretiu krajinu do prílohy XIV k nariadeniu (EÚ) č. 142/2011, pokiaľ ide o dovoz spracovaného krmiva pre spoločenské zvieratá okrem konzervovaného krmiva pre spoločenské zvieratá do Únie. Príslušné orgány Gruzínska ubezpečili Komisiu, že Gruzínsko dokáže splniť príslušné požiadavky týkajúce sa zdravia a poskytnúť dostatočné záruky, pokiaľ ide o kontroly vykonávané týmito orgánmi v prípade výroby spracovaného krmiva pre spoločenské zvieratá okrem konzervovaného krmiva pre spoločenské zvieratá. Preto je odôvodnené zaradiť Gruzínsko do zoznamu tretích krajín, z ktorých je povolený dovoz spracovaného krmiva pre spoločenské zvieratá okrem konzervovaného krmiva pre spoločenské zvieratá do Únie a jeho tranzit cez Úniu.
2.

V prílohe 2 „Sadzby antidumpingových a/alebo vyrovnávacích ciel uplatniteľné, pokiaľ je ochranné clo splatné za ten istý výrobok“ sa dopĺňa táto PRÍLOHA 2.18: „PRÍLOHA 2.18 Vykonávacie nariadenie Komisie (EÚ) 2020/1408 zo 6. októbra 2020, ktorým sa ukladá konečné antidumpingové clo a s konečnou platnosťou vyberá predbežné clo uložené na dovoz určitých plechov a zvitkov z nehrdzavejúcej ocele valcovaných za tepla s pôvodom v Indonézii, Čínskej ľudovej republike a na Taiwane (Ú. v. EÚ L 325, 7.10.2020, s. 26). Krajina Spoločnosť Doplnkový kód TARIC Pôvodné konečné antidumpingové clo Antidumpingové clo od začiatku splatnosti ochranného opatrenia Indonézia PT Indonesia Guang Ching Nickel and Stainless Steel Industry C541 17,3 0,0 % Indonézia PT Indonesia Tsingshan Stainless Steel C547 17,3 0,0 % Indonézia Všetky ostatné spoločnosti C999 17,3 0,0 % Čínska ľudová republika Shanxi Taigang Stainless Steel Co., Ltd C163 19,0 0,0 % Čínska ľudová republika Taiyuan Taigang Daming Metal Products C542 19,0 0,0 % Čínska ľudová republika Tisco Guangdong Stainless Steel Service Center Co., Ltd C543 19,0 0,0 % Čínska ľudová republika Tianjin TISCO & TPCO Stainless Steel Co. Ltd. C025 19,0 0,0 % Čínska ľudová republika Fujian Fuxin Special Steel Co., Ltd. C544 14,6 0,0 % Čínska ľudová republika Zhenshi Group Eastern Special Steel Co., Ltd. C558 9,2 0,0 % Čínska ľudová republika Xiangshui Defeng Metals Co., Ltd C545 17,5 0,0 % Čínska ľudová republika Fujian Dingxin Technology Co., Ltd. C546 17,5 0,0 % Čínska ľudová republika Všetky ostatné spoločnosti C999 19,0 0,0 % Taiwan Yieh United Steel Co. C032 4,1 0,0 % Taiwan Tang Eng Iron Works Co. Ltd. C031 4,1 0,0 % Taiwan Walsin Lihwa Co. C548 7,5 0,0 % Taiwan Všetky ostatné spoločnosti C999 7,5 0,0 %
(1)

Po uverejnení vedeckej štúdie v roku 2001 pod názvom „Používanie trvalých farieb na vlasy a riziko rakoviny močového mechúra“ (Use of permanent hair dyes and bladder cancer risk) Vedecký výbor pre kozmetické výrobky a nepotravinárske výrobky určené pre spotrebiteľov, ktorý bol neskôr rozhodnutím Komisie 2004/210/ES (2) nahradený Vedeckým výborom pre spotrebné výrobky (ďalej len „VVSV“), dospel k záveru, že je dôvod na obavy z potenciálnych zdravotných rizík používania farieb na vlasy.
(9)

Keďže ciele tohto nariadenia, a to najmä zabezpečenie hladkého fungovania odvetvia ekologickej poľnohospodárskej výroby, poskytnutie právnej istoty a zabránenie možnému narušeniu trhu v dôsledku mimoriadnych okolností spôsobených pandémiou ochorenia COVID-19, nie je možné uspokojivo dosiahnuť na úrovni členských štátov, ale z dôvodu dôsledkov akcie ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii (ďalej len „Zmluva o EÚ“). V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie týchto cieľov.
(3)

Je nevyhnutné vyriešiť situáciu, keď sa v zmesi použijú rôzne, ale toxikologicky veľmi podobné zložky, a keď nie je známe, ktorá zložka je prítomná v konkrétnej zmesi uvedenej na trh v danom čase. Aby bolo v praxi možné riadne splniť požiadavky súvisiace s reakciou na ohrozenie zdravia, dovozcom a následným užívateľom by sa malo umožniť zoskupovanie toxikologicky podobných zložiek zmesi spoločne do skupiny zameniteľných zložiek a poskytovanie informácií o celkovej koncentrácii daných zložiek prítomných v zmesi bez nutnosti uvádzať ich jednotlivé koncentrácie. Zložky by sa mali zoskupovať do skupiny zameniteľných zložiek len vtedy, ak je ich klasifikácia vzhľadom na účinky na zdravie a fyzikálne účinky totožná a ak sú identifikácia nebezpečnosti aj dodatočné informácie o nebezpečnosti totožné pri všetkých možných kombináciách výslednej konečnej zmesi obsahujúcej tieto zložky, aby sa toxikologickým centrám umožnilo stanoviť vhodnú reakciu na ohrozenie zdravia. Pri zložkách klasifikovaných na základe určitých tried nebezpečnosti by malo byť na to, aby mohli byť zoskupené do jednej skupiny, takisto nevyhnutné, aby mali rovnakú technickú funkciu a rovnaké toxikologické vlastnosti.
(2)

Odvetvie farieb upozornilo na konkrétnu obavu týkajúcu sa vykonateľnosti požiadaviek súvisiacich s reakciou na ohrozenie zdravia v prípade farieb vyrábaných v obmedzených množstvách na zákazku pre individuálneho spotrebiteľa alebo profesionálneho užívateľa v mieste predaja. V záujme uspokojenia dopytu zákazníkov po veľmi špecifických farebných odtieňoch sa od formulátorov môže požadovať, aby pripravovali a dodávali farby s takmer neobmedzeným množstvom rôznych zložení. Na účely dodržiavania súladu s požiadavkami súvisiacimi s reakciou na ohrozenie zdravia by sa preto od formulátorov požadovalo buď vopred predložiť informácie a vytvoriť UFI pre nesmierne veľké množstvo farieb všetkých možných farebných kombinácií, z ktorých by sa v skutočnosti mnohé nemuseli nikdy dodať, alebo pozdržať každé dodanie na mieste predaja až do predloženia informácií a vytvorenia UFI. Oba prístupy by pre odvetvie farieb namiešaných podľa želania zákazníka predstavovali neprimeranú záťaž.
(6)

Keďže cieľ tohto nariadenia, a to zmeniť pravidlá týkajúce sa ukončených sérií uplatniteľné v roku 2021 a stanovené v nariadení (EÚ) č. 168/2013 v reakcii na krízu spôsobenú ochorením COVID-19, nie je možné uspokojivo dosiahnuť na úrovni členských štátov, ale z dôvodu rozsahu a dôsledkov činnosti ho možno lepšie dosiahnuť na úrovni Únie, môže Únia prijať opatrenia v súlade so zásadou subsidiarity podľa článku 5 Zmluvy o Európskej únii (ďalej len „Zmluva o EÚ“). V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie tohto cieľa.